《秋日即事》
宋代·毛珝

黄花暴日香欲醉，黄蜂抱香暖欲睡。老夫邂逅亦欣然，一段先天画前意。

喧喧归雀聒丛篁，夕风欲转明朝霜。花摇蜂醒我亦觉，斜阳一片秋茫茫。

作者简介：毛珝，字元白，号吾竹，三衢（令浙江衢州）人。有诗名于端平年间，著有《吾竹小稿》一卷，李龚为之作序，比之为唐诗人沈千运，约略可知其人生平风貌。事见宋·李龚《吾竹小稿序》。